《久病寄二三亲友》
宋代·贺铸

早昧摄生理，百劳戕至真。
药灵翻佐病，诗癖竟穷人。
终负黄垆恨，长违白首亲。
一囊安可得，四壁未应贫。
灯下尘编泪，风前墓草春。
傥忘鸡酒设，腹痛勿多嗔。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。